Komission asetus (EY) N:o 1614/2001, annettu 7 päivänä elokuuta 2001, neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta annetun asetuksen (EY) N:o 2771/1999 muuttamisesta



Virallinen lehti nro L 214 , 08/08/2001 s. 0020 - 0020



Komission asetus (EY) N:o 1614/2001, annettu 7 päivänä elokuuta 2001, neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta annetun asetuksen (EY) N:o 2771/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 10 artiklan, sekä katsoo seuraavaa: (1) Komission asetuksen (EY) N:o 2771/1999(3), sellaisena kuin se on viimeksi muutettuna asetuksella (EY) N:o 213/2001(4), 2 artiklassa säädetään, että komissio aloittaa tai keskeyttää ostot tarjouskilpailuna jäsenvaltiossa asetuksen (EY) N:o 1255/1999 42 artiklassa säädetyn hallintomenettelyn mukaisesti heti, kun todetaan, että kahden peräkkäisen viikon markkinahinta on kyseisessä jäsenvaltiossa tapauksen mukaan joko alle tai vähintään 92 prosenttia interventiohinnasta. Saman asetuksen 8 artiklan mukaan komissio toteaa markkinahintojen tason jokaisen viikon torstaina kaikissa jäsenvaltioissa jäsenvaltioiden toimittamien hintojen perusteella. (2) Koska säännösten ostot tarjouskilpailuna on joko aloitettava tai keskeytettävä heti sen jälkeen, kun toisen kerran peräkkäin on todettu, että markkinahinta on joko alle tai vähintään 92 prosenttia interventiohinnasta ja koska päätöksen tekemisessä ei ole harkinnanvaraa, komission olisi tehtävä kyseinen päätös mahdollisimman nopeasti turvautumatta edellä mainittuun asetuksen (EY) N:o 1255/1999 42 artiklassa säädettyyn hallintomenettelyyn. (3) Maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2771/1999 2 artikla seuraavasti: " 2 artikla 1. Komissio aloittaa asetuksen (EY) N:o 1255/1999 6 artiklan 1 kohdassa säädetyt ostot tarjouskilpailuna jäsenvaltiossa heti, kun se on tämän asetuksen 8 artiklan 4 kohdan mukaisesti todennut, että kahden peräkkäisen viikon markkinahinta on kyseisessä jäsenvaltiossa alle 92 prosenttia interventiohinnasta. 2. Komissio keskeyttää asetuksen (EY) N:o 1255/1999 6 artiklan 1 kohdassa säädetyt ostot tarjouskilpailuna jäsenvaltiossa heti, kun se on tämän asetuksen 8 artiklan 4 kohdan mukaisesti todennut, että kahden peräkkäisen viikon markkinahinta on kyseisessä jäsenvaltiossa vähintään 92 prosenttia interventiohinnasta." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä elokuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 333, 24.12.1999, s. 11. (4) EYVL L 37, 7.2.2001, s. 1.